Italianul Jannik Sinner s-a retras de la Mutua Madrid Open din cauza unei accidentări la şold, au anunţat, miercuri, organizatorii turneului.
Jucătorul aflat pe locul 2 în clasamentul ATP, câștigător în acest an la Australian Open, l-a învins marţi pe Karen Haceanov în turul al patrulea şi urma să îl înfrunte joi pe Felix Auger-Aliassime în sferturile de finală ale turneului ATP Masters 1000.
"Foarte trist că trebuie să mă retrag aici la Madrid", a anunţat şi Sinner pe reţelele de socializare. "Şoldul meu m-a deranjat în această săptămână şi a devenit treptat tot mai dureros. Urmând sfatul medicilor, am decis că este mai bine să nu mai joc în continuare şi să înrăutăţesc situaţia."